Teine suurem kana, mida ma sooviks kitkuda, on mutantide valik. Kui uudis "Esimese klassi" tulekust esmakordselt välja tuli, lootsin ma, et film keskendub koomiksitest tuntud Xavieri esimesele õpilastele. Tegelikult on "õigest" pundist olemas ainult Koletis (Nicholas Hoult). Teise koomiksisarja tähtsa tegelasena on olemas ka Mystique (Jennifer Lawrence, kes on filmi kõige  meeldivam üllatus), kuid ülejäänud tegelased on igavalt teisejärgulised. Huvitavaks valikuks on Mardus (Caleb Jones), kelle supervõime seisneb kiljumises. Koomiksilehtedel see töötab, kuid filmis, kus ka heli kuulda on, on otsus Mardust kaasata kummaline.